на две светлини или два независими светлоотражателя по направлението на базовата ос да не надвишава 75 mm, когато се измерва перпендикулярно на базовата ос.
 5.6.2.3. Единичните светлини, както са определени в точка 2.16.1, буква г) от Правило No 48 на ИКЕ на ООН, трябва да отговарят на изискванията на точка 5.6.2.1.
 Когато две или повече светлини и/или две или повече отделни видими повърхности са поместени в един и същи осветител и/или имат обща външна леща, те не бива да се разглеждат като взаимосвързана осветителна система.
 Въпреки това, една светлина във формата на лента или ивица може да бъде част от взаимосвързана осветителна система.
 5.7. Максималната височина над земната повърхност се измерва от най-високата точка, а минималната височина — от най-ниската точка на видимата повърхност в направлението на базовата ос. По отношение на фаровете за къси светлини, минималната височина над земната повърхност се измерва от най-ниската точка на действителния изход на оптичната система (напр. отражател, леща, проекционна леща) независимо от предназначението му.
 В случай че максималната и минималната височина над земната повърхност явно отговарят на изискванията на правилото, не е необходимо да се определят точните краища на никоя повърхност;
 Когато се прави позоваване на разстоянието между светлините, местоположението по широчина се определя между вътрешните краища на видимата повърхност в посока на базовата ос.
 В случай че местоположението по широчина явно отговаря на изискванията на правилото, няма нужда да се определят точните краища на никоя повърхност.
 За целите на намаляване на ъглите на геометрична видимост, височината на светлината над земната повърхност се измерва спрямо равнина H.
 5.8. При отсъствие на специални инструкции никои светлини, освен пътепоказателните светлини и светлините на аварийната сигнализация и аварийния стопсигнал, не трябва да бъдат мигащи.
 5.8.1. Фотометричните характеристики на пътепоказателна светлина, с изключение на категории 5 и 6, определена в Правило No 6 на ИКЕ на ООН или Правило No 148 на ИКЕ на ООН, и на пътепоказателна светлина, определена в Правило No 50 на ИКЕ на ООН или Правило No 148 на ИКЕ на ООН, могат да бъдат променяни докато мигат чрез последователно включване на светлинните източници, посочени в точка 5.6 от Правило No 6 на ИКЕ на ООН, точка 5.6.11 от Правило No 148 на ИКЕ на ООН или точка 6.8 от Правило No 50 на ИКЕ на ООН.
 Това предписание не се прилага, когато пътепоказателни светлини от категории 2а и 2б от Правило No 6 на ИКЕ на ООН или Правило No 148 на ИКЕ на ООН или от категория 12 от Правило No 50 на ИКЕ на ООН или Правило No 148 на ИКЕ на ООН се експлоатират като авариен стопсигнал съгласно точка 6.14 от настоящото правило.
 5.9. Не се допуска светлинно устройство, определено в точка 2.5, да излъчва в посока напред червена светлина, която може да предизвика объркване, или в посока назад бяла светлина, която може да предизвика объркване. Не трябва да се вземат под внимание устройства за осветяване, монтирани да осветяват вътрешността на превозното средство. В случай на съмнение, това изискване се проверява, както следва (вж. чертежа в приложение 4):
 5.9.1.